POTVRDENIE O PREPRAVE SPOLOČNOSŤ LONDON ROYAL
DREVENÁ DEBNA VÁHA: 108 KG, OBSAH: NEZNÁMY
ZÁSIELKA PRIJATÁ COLNICA WHARF, PORTLAND, MAINE
ZÁHADNÉ ZMIZNUTIE NA NÁKLADNEJ LODI Z LONDÝNA
DOM MARSTENOVCOV
NESLÁVNE ZNÁMY DOM MARSTENOVCOV PREDANÝ
ZMLUVA
NOVÝ MAJITEĽ SI OTVORIL STAROŽITNÍCTVO
OTVÁRAME UŽ ČOSKORO
KVALITNÝ NÁBYTOK A STAROŽITNÍCTVO
KŇAZ ORGANIZUJE CHARITATÍVNU AKCIU
OTEC CALLAHAN
TÍM Z MALEJ LIGY ZO SALEM'S LOT SA PREBOJOVAL DO FINÁLE
MESTO VYZNAMENALO POLICAJTA ZA 30 ROKOV V SLUŽBE
AUTOKINO SA OTVÁRA!
NA MOTÍVY ROMÁNU STEPHENA KINGA
PREKLIATIE SALEMU
Ďakujem, že ste prišli, pán Snow.
Po mojom odchode z Londýna do vášho mesta
potrebujem pomôcť s poslednou, najdôležitejšou vecou.
Presne o šiestej večer
dorazí do prístavu veľká debna.
Vy už budete čakať na mieste
a ihneď ju naložíte do vášho auta.
Tá debna je veľmi ťažká
a jej obsah je veľmi starý.
Preto s ňou, prosím, zaobchádzajte opatrne.
Je v nej veľká vzácnosť.
- Je vám všetko jasné, pán Snow? - Zatiaľ.
Keď debnu vyzdvihnete,
doručíte ju do môjho nového domu...
...hore na kopci. Poznáte ho?
Iste.
Každý pozná dom Marstenovcov.
Potom otvoríte vchod do pivnice z boku domu
a debnu odnesiete dnu.
Keď zídete po schodoch, pokračujte až dozadu.
Zariadim, aby vás tam nečakali žiadne prekážky.
V tejto obálke nájdete potrebné dokumenty
a samozrejme aj vašu odmenu.
Keď sme neposlúchali, babka nás strašila historkami o tomto dome.
Hubert Marsten vraj uctieval Satana.
Preto zastrelil svoju ženu
- a potom aj seba. - Báchorky.
Musíme ju odniesť tam dole.
- Do pivnice? - Tak mi to Straker nakázal.
Kurva.
Zacúvam priamo ku vchodu, ale...
aj tak ju musíš otvoriť.
Ja mám otvoriť pivnicu?
Kurva.
Vieš čo je vnútri?
Vraj bielizník.
To musí byť kurevský bielizník.
Môžeme ju už položiť?
Nič nevidím a už ju neudržím!
Doriti!
Kristepane, Hank!
Nevidím ani na krok!
To je hlina.
Prečo by mal v bielizníku hlinu?
Nechcem to vedieť.
Dvihneme ju a odnesieme dozadu. Dvíhaj.
Pre Ježiša Krista!
Doriti.
Rýchlo, rýchlo.
Dobre, polož ju. Opatrne.
Royal.
Poď bližšie.
Bližšie.
Pridaj sa ku mne.
Royal! Veď to nechceš vedieť!
Zmiznime odtiaľto!
Je to tu, priatelia, máme prvý jesenný deň.
Je 23. septembra 1975 a počúvate rádio WVAB.
To bola novinka od Radford Brothers,
ktorá sa umiestnila na druhom mieste
v našej hitparáde 25 najlepších jesenných hitov.
O mesiac odohrajú v Portlande špeciálny halloweensky koncert.
Preboha!
Stratili ste sa, chlapče?
Nie, nie, prepáčte.
Len sa pozerám. Kedysi som tu býval.
Prišli ste na návštevu?
Áno.
Čo ste, nejaký spisovateľ?
Áno.
Urobte mi láskavosť.
Nenamočte sa do žiadnych problémov. Problémy znamenajú prácu.
A ja nerád pracujem.
Môžete sa spoľahnúť.
Len hľadám inšpiráciu.
Výborne. Opatrujte sa.
Teraz vám zahráme minuloročný hit od Gordona Lightfoota,
ktorý vás rozveselí počas tohto nádherného dňa.
VITAJTE V JERUSALEM'S LOT POČET OBYVATEĽOV: 1282
AUTOKINO DVOJITÉ PREMIETANIE
19:00 OPERÁCIA DAYBREAK 21:00 PSIE POPOLUDNIE
Maj sa, Robbie.
Dolejem vám kávu?
- Áno, vďaka. - Nech sa páči.
Ray. Mrkni na toto.
CROCKETTOVA REALITNÁ KANCELÁRIA A POISTENIE
BARLOW & STRAKER STAROŽITNÍCTVO
Všetky dokumenty sú pripravené.
Presne tak. Mám ich tu.
Už potrebujem len váš podpis.
Ste mi akýsi povedomý.
Nuž. Aká je kniha?
Som v pasáži, kedy sa rozhodujem,
či ju mám vôbec dočítať.
Ako vám pomôžem?
Hľadám podnájom. Ak niečo máte.
Iba vy?
- Áno, iba ja. - Dovidenia.
Určite ste len nezablúdili?
Susan!
Kto je najväčší pán?
Dobrý deň! Vitajte. Larry Crockett.
Teší ma. Ponúknem vám kávu?
Prosím ťa, Susie, postav na kávičku.
Naučil som ju ako sa to robí.
Kávu si neprosím. Ďakujem.
- Pýtal som sa vašej spoločníčky... - Sekretárky.
Zdalo sa mi, že som videl niekoho v dome Marstenovcov.
Naozaj tam niekto žije?
Ak poznáte jeho príbeh, tak asi chápete,
že viem predať naozaj čokoľvek. 40 rokov bol neobývaný.
Kto ho kúpil? Nejaký Európan v exkluzívnych oblekoch.
Otvoril si tamten obchod oproti.
Odkiaľ poznáte dom Marstenovcov?
Pochádzate odtiaľto?
Vyrastal som tu do deviatich rokov.
Možno preto ste mi taký povedomý.
Ako sa voláte, pane?
Ben Mears.
Nič mi to nehovorí.
Máte záujem o kúpu nehnuteľnosti?
Nie, hľadám podnájom.
Nepochybne vám krása nášho Maine učarovala.
- Čo tak niečo na investíciu? - Eva Millerová prenajíma izby.
Na Railroad Street.
Eva Millerová. Railroad.
Vďaka.
Príjemné čítanie.
Skvelá práca, Susan.
To sa ti podarilo, Suz.
UKÁŽEME VÁM SPRÁVNY SMER
Trochu s tým potraste a pôjde to.
Požiadala som Weasela, aby to opravil.
Ktovie, raz to možno urobí.
Nespoliehaj sa na to.
Nech sa páči.
Ak máte záujem, raňajky sa podávajú presne o siedmej.
Večera je na stole o šiestej.
Prať si môžete v utorok.
A žiadne návštevy.
Čímže sa to živíte? Ste spisovateľ?
Áno, presne tak.
Nájom sa platí vopred.
Ránko, Jim!
Dobré ráno!
ZÁKLADNÁ ŠKOLA STANLEY STREET 36
Mrkni na toho nového.
Asi robí nejaké kúzlo.
To nedá. Neverím.
Silno to dotiahni.
Dobre.
Ralph, nechaj ma.
Z toho sa nevyslobodí.
Priprav si hodinky. A odštartuj ma.
Dokáže to?
- Pochybujem. - To nedá.
Doriti.
Čo? Ale nie!
Richie Boddin.
Toto nedopadne dobre. Ide Boddin.
- Ukáž, pomôžem ti. - Nemusíš, zvládnem to.
Poďme preč.
Rýchlo, rýchlo!
- No tak, Mark! - Zvládnem to.
No ták! Rýchlo!
Ježiši!
Vitaj v Lote, debilko.
Na čo zízate?
- Videli ste, ako sa tváril? - Nie, nevstávaj!
- Prečo sa postavil? - Nerob to!
Nie.
Čo to robí?
Si retardovaný?
Vzdaj sa.
Povedz "vzdávam sa", inak ti ju zlomím.
Pojeb sa!
A máme to tu zas.
Dobre, vzdávam sa! Vyhral si! Vzdávam sa!
Vzdávam sa, hlavne ma už pusti!
- Povedz: "Som smradľavé hovno"! - To stačí.
- Povedz to! - Späť do svojho rohu.
A teraz sa rozhodnite, ktorý z vás mi povie, kto začal.
Odteraz buď v strehu.
Mark je tu nový, pane. Nevie, že Richie je nedotknuteľný.
Rýchlo ste si urobili meno, pán Petrie.
Radšej ho odprevadíme domov, keby Richiemu náhodou niečo napadlo.
To skôr peklo zamrzne,
ako by mala Richiemu Boddinovi skrsnúť myšlienka.
A vy, pán Petrie...
nabudúce, keď sa niekto po vašej výzve vzdá, pustite ho.
Tu v Lote naše slovo platí.
Áno, pane.
Toto bude ideálne.
Poďte, chalani!
VRAŽDA A SAMOVRAŽDA V DOME MARSTENOVCOV
24. OKTÓBRA 1937
OHEŇ ZNIČIL ZÁPADNÚ ČASŤ JERUSALEM'S LOT
7. NOVEMBRA 1951
Je to milý, šarmantný chlapec
z dobrej rodiny.
Nedokážem pochopiť, prečo mu nedáš druhú šancu.
Lebo som mu nechcela dať ani prvú šancu.
Ale Susan, prečo si...
Sme v knižnici.
O kom sa rozprávate, dámy?
Žeby o Floydovi Tibbitsovi?
Nebuď zvedavá, Mabel.
Vieš, že je tu?
Floyd?
BEN MEARS CONRAYOVA DCÉRA
Ben Mears.
Ten spisovateľ.
Viete, že tu vyrastal?
Pamätáte si tú tragickú nehodu
na Halliwell Road, tak pred 20 rokmi?
Šofér bol opitý. Ako sa to volali?
Ukázalo sa, že ten opitý muž OPITÝ ŠOFÉR ZABIL MIESTNY MANŽELSKÝ PÁR
si zabil vlastných rodičov.
Hrozné. Prečo by sa sem, preboha, vracal?
Trávi tu veľa času.
Určite hľadá informácie do novej knihy.
Čo ho môže tak veľmi zaujímať na mestečku ako je Salem's Lot?
Máte nejaké plány na víkend?
Predstav si...
Večer pôjdem do autokina.
Susan. Sme predsa v knižnici.
Čo si to hovorila?
Mabel sa nás pýtala na víkend.
A ja som povedala,
že idem do autokina.
Dnes večer.
Sama?
Mala by som ísť s tebou. Pôjdem s tebou.
Nie, mami, nepôjdeš.
Teba tie veci nedesia?
Prestaň, Ralph. Pokazíš to.
Nechaj ho.
Po zaschnutí lepidla sa to už môže chytať.
Vidíš? Vyskúšaj.
Ty sa asi ničoho nebojíš, však?
Ani len Richieho Boddina.
No...
Musel som sa brániť. Inak by ma týral celý rok.
Chápem,
ale čo urobíš, keď si zavolá veľkých chalanov?
- Jeho brat má vraj vyskakovací nôž. - Ak ma opäť napadne,
opäť sa budem brániť. Útek všetko len zhorší.
Dúfam, že ťa nezabije, aby sme sem mohli chodiť.
Poď, už musíme ísť.
Začína sa stmievať. Vieš, čo to znamená.
Čo to znamená?
Ralphie sa bojí tmy.
Nebojím!
Mám niečo, čo ti pomôže.
Zober si toto.
Keď do nej fúkneš, upokojíš sa a spomalí sa ti dych.
To ma naučil Houdini. Hrou na harmoniku si posilňoval pľúca.
Kto bol Houdini?
Najslávnejší a najlepší kúzelník všetkých čias.
Špica!
19:00 NÁVRAT LEW HARPERA 21:00 NOC POSTUPUJE
Poďte von.
To je tunajší rituál dospievania.
Bez výnimky každý víkend.
To je ale náhodička.
Dúfam, že ste neplatili plnú sumu.
Odtiaľto uvidíte iba polovicu plátna.
Zaparkovali ste prakticky v Yarmouthe.
Nečakal som takú účasť.
Naposledy som tu bol ako dieťa.
Áno, v čase premietania je tu celé mesto.
Tu sa o meste dozviete viac ako v knižnici.
Mabel vám povedala, čo tu robím?
Mabel vždy všetko vytára.
Slnko už zapadá. O chvíľu to prepukne.
Poznám tajné miesto s lepším výhľadom. Môžete sa pridať.
Najlepšie miesta v kine.
Poďte, ukážem vám ho.
Zdravím vás, mládenci.
Stratili ste sa?
Rád vás odveziem, kamkoľvek potrebujete.
Nie, ďakujeme.
Poď, Ralph.
Každé auto má svoj príbeh.
Uvediem vás do obrazu.
Vidíte pána Zimmermana?
Tam v tom Cadillacu?
- Áno. - To nie je pani Zimmermanová.
A to sú Cory Bryant a Bonnie Sawyerová.
Rozišli sa už desiatykrát.
No a v tom Forde je otec Callahan.
Tam v rohu. V tichosti sa opíja.
- Koho tu máme ďalej. - A čo vy?
Aký je váš príbeh?
- Ničím zaujímavý. - No tak.
Žijete tu, pracujete pre toho, ako sa volá?
Iba kým nezískam licenciu maklérky.
Potom sa postavím na vlastné nohy.
No vidíte, to je veľká vec. Vyženiete ho z mesta svinským krokom.
Larryho?
Nie. Nech si tu zostane.
Ja sa vrátim do Bostonu.
Žili ste v Bostone?
Áno. Hneď po maturite.
Vrátila som sa, keď otec ochorel.
A keď minulý rok zomrel,
moja mama robí všetko preto, aby som ju neopustila.
Smutné. Mrzí ma to.
A teraz vy. Prečo ste sa vrátili?
Mabel sa nemýlila. Niečo tu hľadám.
A čo také tu, preboha, hľadáte?
Seba.
Ani môj život nie je zaujímavý.
Preto píšem o životoch druhých ľudí.
Rodičia zomreli pri autonehode, keď som mal deväť.
Potom som odišiel žiť k príbuzným.
No vždy som mal pocit, že som ušiel.
Takže, môj návrat do Salem's Lot je niečo ako
hľadanie strateného domova.
Viete?
Mohol by si prestať?
Pomáha mi to.
Vedel som, že sa budeš báť.
Prečo musíme ísť tadiaľto?
Vieš prečo. Aby sme ušli tomu čudákovi.
Ralph?
Ralph, prestaň!
Ralphie!
Ralph!
Pán potrebuje obeť,
kým začne meniť tvoje mesto na svoj obraz.
Považuj za veľkú česť, že som si vybral práve teba.
Pán Barlow!
Belzebub!
To som ja, Straker!
Váš verný služobník!
Vrátil som sa, pane!
Priniesol som vám obeť!
Hostina.
Ralph.
Áno, hostina!
Ránko, otče.
Ako som vyzeral?
Trikrát Zdravas Mária to vyrieši.
Chcel som vás odviezť na faru, ale trvali ste na tom, že chcete ísť sem.
Vraj je to... Sakriš, čo ste to povedali?
Pravdepodobne pokánie.
Správne, pokánie.
To je ono. Vďakabohu, že som metodista.
Auto máte vzadu.
Doviezol ho Nolly.
Keď sa trochu pozbierate, zastavte sa u Glickovcov.
Ich najmladší sa stratil. Dávajú dokopy pátrací tím.
Veru, žijeme v hroznom svete.
A stále sa to zhoršuje.
A čo by sme s tým mali robiť?
Nemali by sme sa to spýtať sami seba?
Ja mám kopec otázok.
Všetky sa týkajú odchodu do dôchodku.
To preto, že ste metodista.
Na to, aby zlo zvíťazilo, stačí málo. Aby dobrí ľudia nerobili nič.
A v tom je ten problém.
Koľko dobrých ľudí tu vidíte, otče?
O TÝŽDEŇ
Ralph?
Našli ste Ralphieho?
Máte ho?
Vráť sa späť do New Yorku, debil.
Nechceme tvoju pomoc.
To je Floyd Tibbits. Páči sa mu Susie Nortonová.
Tu sa nič neutají.
Matt Burke. Učiteľ.
Vy ste Ben Mears, ten spisovateľ.
Mne sa vaše knihy páčia. Sú lepšie ako tvrdia kritici.
Mohli by ste to povedať môjmu vydavateľovi?
Ak nemáte nič proti školám a deťom,
viem, že by ich stretnutie so spisovateľom potešilo.
Prečo nie.
Možno ich presvedčím, aby sa venovali finančníctvu.
Nezazerá na vás len Floyd, však?
Neprekvapilo by ma, keby sa Susan páčila všetkým.
Je to jednoduché. Ste tu nový
a stratil sa miestny chlapec.
Čudujem sa, že vás ešte Parkins nevypočul.
Ale vypočul.
Bol to krátky rozhovor.
Pýtal sa ma, či mi vie niekto potvrdiť,
- kde som sa v tom čase nachádzal. - Spomeň čerta...
Ahojte.
Parkins vraj čoskoro odvolá pátranie.
Všetci si uvedomujú krutú pravdu.
Škoda, že si jeho brat nič nepamätá.
Keď človek prežije niečo hrozné, mozog mu nedovolí si spomenúť.
Na veľmi dlhý čas.
To ste sa dočítali? Alebo osobná skúsenosť?
KULČIBA DÁVIVÁ
Preboha!
Taká hanba.
Možno čítala moje knihy.
Nejde o teba. Ale...
Vlastne ide o teba.
Ale iba preto, lebo si prišelec.
Bojí sa, že spolu utečieme a...
Ani sa len neobzrieme.
To znie lákavo.
Ralphie?
Ralphie!
Ralph?
Ralphie?
Ralph?
Danny?
Je mi zle.
Je to perniciózna anémia. Čiže nedostatok vitamínu B,
kedy telo nedokáže tvoriť červené krvinky.
Hodnota červených krviniek u chlapca v Dannyho veku
by mala byť 85 %, ale Danny má 40.
Nezaberajú ani transfúzie.
Nateraz nám nezostáva nič iné, len čakať.
Danny! Danny, čo sa deje?
Smädný...
Smädný? Si smädný. Super.
Áno. Dobre.
Sestra! Sestra! Vodu!
Môj syn sa prebudil.
Pani Glicková? Čo sa deje?
Preboha!
Tu máš, Mike.
Napi sa.
V takéto dni si zaslúžime.
Najskôr prišli o jedného syna a teraz toto.
Najmilostivejší Bože, tvoja múdrosť presahuje naše chápanie,
zaobchádzaj s touto rodinou láskavo v čase ich smútku.
Obklop ich svojou láskou, aby ich bolestivá strata nepremohla;
nech veria v Tvoju dobrotu a silu v dňoch, ktoré prídu.
Prosíme Ťa, Pane, vyslyš naše modlitby.
Doriti.
No super.
Pomóc!
Pomôžte mi! Prosím!
- Prosím! Pustite ma von! - Počkaj!
- Pomôžte mi! Pustite ma von! - Počkaj. Vydrž!
- Žijem, nie som mŕtvy! - Už idem, vydrž!
CHARLIE JE UJ
Dobre, máme čas na poslednú otázku.
Nech sa páči, slečna...
Becky Wertsová. Ďakujem.
Takže, chodíte so slečnou Nortonovou?
Neodpovedaj.
Tipujem správne, že si Mabelina dcéra?
Vďaka, Ben.
Dúfam, že to veľmi nebolelo.
Mám chuť zavolať mojim učiteľom a ospravedlniť sa im.
Ako sa s tým deti vyrovnávajú?
Rovnako ako celé mesto.
Keď o tom nehovoria, možno sa to nestalo.
Nech sa páči.
Mike?
Ahoj.
Mike.
Si v poriadku?
Nevyzeráš vôbec dobre.
Asi som chorý.
Ako dlho si chorý?
Ani neviem.
Po pohrebe som odpadol
a netuším ako dlho som bol mimo.
Po pohrebe Danny Glicka?
Nespomínam si.
Vôbec na nič?
Ani na útržky?
Pamätám si oči.
Čie oči?
Čo hovoríš, Mike?
Veľmi sa bojím, pán Burke.
Nechcem ísť domov.
Doktorka Codyová už neordinuje.
Ale ráno ťa k nej vezmem, dobre?
Dnes môžeš prespať u mňa. Súhlasíš?
Ďakujem.
Ďakujem vám za pozvanie.
Hneď sa cítim lepšie.
Dobre.
Tu máš.
Zapi to.
Čo to máš za škrabance, Mike?
Na krku.
Neviem.
Ste v poriadku, pán Burke?
Pusti ma dnu!
Áno. Idem. Sekundu.
Dole čaká Matt Burke. Chce s vami hovoriť.
Vyzerá rozrušene.
Dobre.
Hneď tam prídem.
Dobrý večer, Susan.
Ahoj, Eva.
Matt?
Nemáš náhodou kríž alebo medailón svätého Krištofa?
Čo sa deje, Matt?
Poďte obaja so mnou. Porozprávame sa u mňa.
Vliezlo to do tamtoho okna. Asi vyhodilo poistky.
Svetlá som nechal zapnuté.
Viem ako to znie.
Predstava, že Mike Ryerson je
nejaký, bože chráň,
nočný tvor...
Naozaj to znie...
Šialene?
Ben?
Mike?
Podľa mňa nedýcha.
Zatvor okno.
Bože! Je studený.
Nie sú tam, však?
Stopy po uhryznutí.
Podľa povier po smrti zmiznú.
Premena môže nastať za niekoľko minút, ale aj dní.
Čo vidíš?
Čo mám urobiť?
Musíš to nahlásiť polícii.
Zavolaj Parkinsovi. Povedz mu,
že si ho stretol u Della.
Nevyzeral dobre, tak si ho priviedol k sebe domov.
A v noci umrel v spánku.
Hlavne nehovor nič o...
Upíroch?
Tak čo?
Už to má za sebou.
Amen.
Tak predsa je na niečo dobrý.
Nolly je mizerný policajt, ale skvelý elektrikár.
Doktorka, aká bola príčina smrti Dannyho Glicka?
Perspektívna... persimmonsova...
- Perniciózna anémia. - Áno.
Keď telo nedokáže dostatočne rýchlo tvoriť krv.
Niečo také, však?
Áno, Matt.
Niečo také.
Ty si myslíš,
že to spolu nejako súvisí?
Nerozumiem, prečo by malo. Tá choroba nie je infekčná.
Aký je váš názor, doktorka?
Zatiaľ žiaden nemám.
Mark.
Pusti ma dnu.
Otvor okno, Mark! To je rozkaz!
Otvor to okno, Mark.
Pán Barlow ťa chce spoznať, Mark.
Oslobodím ťa, Danny.
Máš moje slovo.
PRAVIDLÁ O UPÍROCH
HROB UPÍRA
Dobre.
Kríže.
Vedia hypnotizovať.
Slnečné svetlo ich zabije.
AKO ICH ODPLAŠIŤ KRÍŽE, SVÄTENÁ VODA
Čo ďalej?
VRÁTIL SOM SA SO ZÁSOBAMI. URČITE SA POTEŠÍTE!
STRAKER ĽUDSKÝ POMOCNÍK
Takže...
PRIVEĎ MI ICH...
Musia byť v tieni...
HLAVNÝ UPÍR SPÍ V RAKVE HLAVNÝ UPÍR - BARLOW
Takže musím zabiť Barlowa.
Mike?
Prestaňte sa brániť a pridajte sa k nám!
Nie!
Pán Barlow vás chce spoznať, pán Burke.
Mike, prosím.
Odmietam jeho pozvanie!
Vypadni!
Už ste to počuli?
Čo také?
Danny Glick. Jeho mamu dnes našli mŕtvu.
Priviezli ju sem?
Do Greenovho pohrebného ústavu.
Tak ďaleko?
Prečo nie k nášmu Foremanovi?
Nikto ho nevie nájsť.
Viacerí akoby sa prepadli pod zem.
Telo Mikea Ryersona je stále dole?
Ak sa v noci neprebral a neodkráčal, tak áno.
To je zlý vtip.
Pre Kristove rany!
Matt! Hej! Hej! Matt?
Bože, moja hlava.
Nie. Ešte sa nehýb.
Najprv ťa skontrolujem, potom sa porozprávame.
O čom?
Marjorie Glicková je mŕtva a telo Mikea Ryersona zmizlo.
Nevieš o tom niečo?
KLASICKÉ MÝTY V ANGLICKEJ LITERATÚRE
Viera, drevené koly, kríže,
biele ruže, cesnak,
toto všetko má upírov odstrašiť.
To sú len hlúpe povery.
Možno.
Možno máš pravdu.
Ale keď som zavolal do Lindinho kvetinárstva
a pýtal som sa na biele ruže,
povedali mi, že nemajú.
Vraj ich minulý týždeň vykúpil nejaký elegantný pán.
Straker.
Cez deň určite plní Barlowove príkazy.
A podľa teba sú v tom namočení aj chlapci Glickovci?
Prvý chlapec poslúžil ako obeť
na počesť Barlowovho príchodu.
Druhý chlapec,
nuž, Mike tvrdil, že ho napadli po Dannyho pohrebe.
Je len jediný spôsob ako overiť, či je Danny naozaj mŕtvy.
Aký?
Chcete exhumovať Dannyho Glicka?
Vy nie?
Nie! Nie, nechcem.
Najradšej by som tu nebola.
Sedíte tu s knihou o upíroch v ruke
a ja nemám žiadne dôkazy, iba zmiznuté telo.
To telo nezmizlo bezdôvodne.
Mike Ryerson ma v noci napadol.
Vieš prečo je nezvestný? Lebo je skurvený upír!
A čo matka?
Čia matka?
Marjorie Glicková. Dannyho matka.
Nemusíme exhumovať chlapca,
keď jeho matka leží v Greenovom pohrebnom ústave.
Maury tvrdí, že zomrela rovnako ako Danny.
Mohli by sme ju navštíviť.
A čo urobíme?
Počkáme do noci.
Pôjdeme.
Vy choďte.
Ja sa vydám na prieskum.
Aký prieskum?
Veď o upíroch už vieš úplne všetko.
Áno, ale o Barlowovi a Strakerovi neviem vôbec nič.
Musím to napraviť.
BARLOW & STRAKER STAROŽITNÍCTVO
Kedy mi predstavíte pána Barlowa?
Čoskoro, pani Nortonová.
Von.
Hneď.
Dostali Dannyho.
Musím mu pomôcť.
Dal som mu slovo.
Pán Petrie, vôbec netušíš, s čím tu máš dočinenia.
Ale tuším.
S upírmi.
Viem to dokázať.
Šetri si dych.
- Vy o nich viete? - Áno.
Drž sa mi mne.
Musíme nájsť iný východ.
Dočerta! K dverám nevedú schody.
Vyložím ťa hore. Rýchlo! Poď.
- Vyššie. Nedočiahnem. - Ideš.
Vytiahni sa.
Ponáhľaj sa, Mark.
Dvere sú zamknuté, nejdú otvoriť.
Rýchlo, Mark, svetlo. Zapni svetlo.
Ni...
Nič?
Nie.
Možno upíri vôbec neožívajú po zotmení.
Teda, ak vôbec existujú.
Ale čo ak ožije?
Čo tým myslíš?
Ako sa ochránime?
Danny?
Došľaka!
- Danny, kde si? - Čo urobíme?
- Vyrobím nám kríž z paličiek. - Danny?
Danny?
Nefunguje to!
Odpovedz mi.
- Nefunguje to! - Páska.
- Páska? - Musíme to zlepiť.
- Musíme ten kríž zlepiť. - Moja taška! Je v mojej taške!
Danny, odpovedz mi.
V mojej taške!
- Dajte mi to! - Tu máte.
Bože dobrý.
- Zlepte to! - No tak, rýchlo!
Nefunguje to.
- Zlep to! Rýchlo! - Nefunguje to!
- Kurva! - Doriti!
Požehnaj ho.
- Čo? - Ja neviem!
Ty si spisovateľ! Vymysli niečo!
Požehnaj ho.
V mene Otca i Syna i Ducha...
Doriti, žiari!
Požehnávam tento kríž a...
A...
Pán! Pán je môj pastier, nič mi nechýba:
pasie ma na zelených pašienkach.
Vodí ma k tichým vodám,
dušu mi osviežuje.
Vodí ma po správnych chodníkoch!
Kurva!
Zlez zo mňa!
Daj mi pokoj!
Pán je môj pastier,
pasie ma na zelených pašienkach. Dušu mi osviežuje.
Nie! Zabi ju!
Zlez zo mňa! Daj mi pokoj!
Zlez zo mňa!
Doriti! Nie!
Ben!
Ježiši! Nekrváca!
Nekrváca!
Nikto neprežije.
Dokonca aj vaša skupinka je už menšia.
Nie!
No tak!
Rýchlo! Rýchlo!
Podajte mi tašku!
Bože!
Otvor to.
Tu máš!
- Tu máš. Rýchlo. - Čo je to?
Proti besnote.
Proti besnote?
Pri zvieratách to funguje.
BESNOTA
Mám to.
- Sem, do žily. - Dobre.
Zober kríž.
Polož na mňa ten kríž.
V mene Otca i Syna
i Ducha Svätého,
požehnávam tento kríž a...
Vďakabohu.
Zajtra pôjdeme za povolanými.
- Za Parkinsom? - Nie.
Za otcom Callahanom. Do kostola.
Kríže, svätená voda, modlitby,
možno nám bude vedieť pomôcť.
Ale najskôr nájdeme Matta.
Povieme mu, že mal pravdu.
Zostaňte v aute.
Čože? Prečo?
Na Mattovej streche sú upíri.
Pomaly sa pozrite.
Čo urobíme?
Matt možno potrebuje našu pomoc.
Je neskoro.
Dostali ho.
"Dokonca aj vaša skupinka je už menšia."
Toto tým myslela.
Matt, Mike, Glickovci.
- Koľko ich vlastne je? - Choď.
Dobré ráno, mladý muž!
Máme veru čo oslavovať!
Vaše mesto prijalo pána Barlowa s otvorenou náručou,
tak ako mu Hubert Marsten kedysi dávno sľúbil.
Už sa teší na vaše stretnutie.
Pán je veľmi láskavý.
Trošku to zabolí a potom...
Nič.
Nie.
Nie!
KOSTOL SV. AUGUSTÍNA
DRAKULA
Viete, že klamať je hriech, však?
Nevšimli ste si v meste nič zvláštne?
Počet úmrtí v poslednom čase rapídne stúpol, otče.
Z medicínskeho hľadiska, samozrejme.
Nadprirodzeno je moje povolanie.
V mladosti som zažil istú nezvyčajnú udalosť.
Takže mňa presvedčíte pomerne ľahko.
Viete, mladší kňazi by s tým nemali žiaden problém.
Lákadlá viery vnímajú skôr symbolicky, než prakticky.
No ja už nie som mladý.
A navyše som už len paródiou na kňaza.
No stále verím v obrovskú moc viery.
Je to sila.
A s tou silou sa neradno zahrávať.
Vitaj.
Pomôžem ti?
Pán Burke.
Už patrí k nim.
Prepáč. Ku komu patrí?
K upírom.
Všetkých zabijem. Len si doplním zásoby.
Barlow. Myslím, že on je hlavný upír
Síce som ho nezabil, ale jeho pomocníka Strakera áno.
Počkaj. Koľko máš rokov? Jedenásť?
A tri štvrte.
Zabil si Strakera?
Musel som.
Inak by som im neušiel.
Počkaj.
Ukáž mi, kde sa to stalo.
Haló?
Synak.
Kde je telo?
Dobre, fajn. Pôjdem tam.
Nie sú tam schody.
Tam Barlow napadol pána Burka.
Vonku je rebrík.
Pripravte si koly a kríže.
Vidíte niečo?
Počujete to aj vy?
- Doriti! Netrafil som! Utečte! - Mark, rýchlo!
Barlow si po vás príde!
Aj po vaše rodiny! Už dnes v noci!
Poď spať ako mŕtvi.
Ben!
Tu máš. Musíš ho bodnúť do srdca.
Prepáč, Matt.
Poďte, musíme ísť za Parkinsom. Uvidíme, čo vie.
On nám nepomôže, ale možno pozná niekoho, kto áno.
Moji rodičia! Barlow si po nich príde!
Musíme ich ukryť do bezpečia.
Do kostola.
Myslíte, že uveria tomu, čo im povieme?
Keď im to poviem ja, možno áno.
Pôjdem s Markom a porozprávam sa s nimi.
Musím varovať moju mamu
a zobrať ju do kostola ešte pred zotmením.
Vieme, že nás Barlow sleduje.
Dobre. Pôjdem s tebou.
Doktorka, vy choďte za Parkinsom.
Dobre. Varujte každého, koho uvidíte.
Počkajte. Nemali by sme zostať spolu?
Nemáme čas. O pol hodinu je tma.
Bože. Musíme všetkých priviesť do kostola včas.
Je to chránené miesto. Budeme tam v bezpečí.
Poďte, ideme.
Konečne.
- Kamže kam, Parkins? - Von.
Kam von?
Pozrite, nechcem to počuť.
Nechcem vedieť o ničom.
O čom?
O upíroch.
Ako v tých komiksoch u Spencera.
Nechcem o tom počuť.
Musíte si to vypočuť a niečo s tým konečne urobiť!
Veď aj robím.
Odchádzam z mesta. Aj vy by ste mali.
Zbabelec!
Mesto stále žije a vy utekáte ako potkan.
Mali by ste ho chrániť!
Nie, nežije, doktorka.
Preto si ho vybral.
Barlow.
Je mŕtve. Ako on.
Preto nás tak ľahko ovládol.
A čoskoro ovládne celý okres. Uvidíte!
Vzdali ste to!
Snažím sa prežiť! Presne to robím.
Mali by ste odísť, doktorka.
Tomuto miestu už niet pomoci.
Mami! Mami, si doma?
- Susan? - Mami?
- Musíme ísť. - Susan.
Mám pre teba skvelú správu.
Nechcem ho tu.
Ihneď ho pošli preč.
Dobre, ale ponáhľaj sa.
O čo ide, mami?
Stretla som úžasného muža.
Sľúbil, že sa o nás postará.
Povedala som mu, že urobím čokoľvek.
Požiadal ma, aby som mu pomáhala
- počas dňa, keď spí. - Kto, mami?
Kto, mami?
Majiteľ starožitníctva v meste.
Barlow.
Pozorne ma počúvaj.
Nie! Susan!
Nechytaj moju dcéru!
Nie! Nie! Nechoď preč!
Okamžite sa vráť!
Prines späť moju dcéru!
Nechal som odkaz na stanici. Určite sú už na ceste.
Musíme ísť do kostola.
Mark, choď do svojej izby. Toto je medzi dospelými.
Nie, oci, musíme ísť.
- Mark! - Príde si po vás!
Viem, že to znie šialene.
Príde si po mamu, po mňa, po všetkých.
Mark, do izby, hneď.
Môžete sa porozprávať s ostatnými, ktorí videli to, čo aj my.
Oci, počkaj!
Prestaň, Mark!
Pán Petrie? Nie, pán Petrie!
Nechoďte tam!
Kto je tam?
Mark.
Mami!
- Dobrý Bože! Je tu zlo! - Pomôžte jej!
Nie!
V mene Božom ti prikazujem, odíď!
Ocko!
Bože!
Synček!
Mark, uteč! Uteč!
Ustúp! Som kňaz!
Skutočne?
Smutné, keď ťa zradí vlastná viera.
Mark.
Zahraj sa s nami.
- Chceme sa s tebou hrať. - Mark!
No tak, Mark. Pusti nás dnu.
Potrebuješ nás.
No tak, Mark.
- No tak, Mark, pusti nás dnu. - Poď sa s nami hrať.
Môžeš byť ako my.
Mark!
Vydrž, Susan.
Pomôžte jej! Uhryzli ju.
Preboha!
Prineste injekciu!
Upokoj sa, to nič.
Hej, hej, hej!
Budeš v poriadku.
Počúvaj ma!
Susan, budeš v poriadku.
Pomôžte jej! Prineste tú injekciu!
- Susan! - Reaguje na sväté miesto.
Je príliš neskoro.
Nie, nie! Pomôžte jej!
Neboj sa, Susan.
Pozri na mňa. Neboj sa. To som ja.
Ben, pomôžeš jej jediným spôsobom.
Čo to hovoríte?
Nie! Zbláznili ste sa? Aspoň to skúste!
Dajte jej šancu!
Ben!
- Susan! - Nie!
Ben, nie je tam bezpečne!
Nie!
Tu máš!
Chytaj!
Zmiznite!
Zmiznite! Poď.
Rýchlo!
Zmiznite!
Dočerta.
Si v poriadku?
Susanina matka...
je Barlowova nová pomocníčka.
Mark? Otec Callahan?
A čo šerif?
Veľmi mi nepomohol.
Preboha.
Nechal nám odkaz.
Mark?
Aspoňže žije. Zatiaľ.
Čo napísal?
Že chce zabiť Barlowa.
Dal som ti slovo, Danny.
Mark!
Si v poriadku?
Našiel si ho?
Nie.
Ale nejakého si zjavne našiel.
Iba jedného. A on našiel mňa.
Ostatní sa ukrývajú. Bol som takmer všade.
Dobre.
Poďme preč, skúsime nájsť bezpečné miesto.
Nie! Musíme bojovať!
Barlow mi zabil rodičov.
Začal v Saleme a bohvie, čo chystá ďalej.
Ak ho nezastavíme, nakoniec si nás aj tak nájde.
Možno už aj tak odišli. Vravel si, že si nikoho nenašiel.
Nie.
Nemyslím, že by odišli.
Sú tu.
Niekde.
Niekde, kde sa zmestí celé mesto.
Všimli ste si, čo tu chýba?
Autá.
Koľko máš tých kolov?
ŠOU SA ZAČÍNA PO ZÁPADE SLNKA
Podľa vás je Barlow tu?
Myslím, že sú tu všetci.
Ben, kam ideš?
Čoskoro sa zotmie!
Dobrý Bože.
To nie sú autá, ale rakvy.
Nie, nedokážem to.
To nie je Susan, Ben.
Ale niečo, čo vyzerá ako ona.
Ak chceš, môžem to urobiť ja.
Áno.
Nie! Doktorka Coudyová!
Zmizni od mojej dcéry!
Rýchlo, musíme utiecť!
Barlow mi povedal, že si po ňu prídeš!
Mark!
Som v pohode! Nájdite Barlowa!
Mark, choď na slnko!
Bež, bež, bež!
Nie!
Mark, uteč!
No tak, Mark, uteč!
Prekliati prišelci!
Vďaka.
Si v poriadku?
Nie.
A ty?
Nie.
Slnko čoskoro zapadne. Zostali sme už len my, Mark.
Máme poslednú šancu zabiť Barlowa, kým si nájde iné mesto.
Kde by mohla byť ukrytá rakva?
Nie, nie, počkaj.
Zabudol si na tieň?
Tu máš.
Pomôžem ti.
Priprav sa.
Musím nájsť niečo, čím ju otvorím.
Ben!
Ponáhľaj sa!
No tak!
Kurva!
Poď! Poď!
Nie!
Susan.
- To som ja. - Nebráň sa, Ben.
Nerob to.
Ben!
Pomôž mi!
- Ben! - Poď sem.
Ben!
Myslíš, že sú všetci mŕtvi?
Áno.
Čo budeme robiť?
Najlepší kúzelník na svete.
Skúsime utiecť.
OPÚŠŤATE JERUSALEM'S LOT,
PEKNÉ MALÉ MESTO. PRÍĎTE OPÄŤ!
PREKLIATIE SALEMU